**LĒMUMS**

Liepājā

|  |  |
| --- | --- |
| 2024. gada 23. maijā |  Nr.216/5(prot. Nr.5, 33.§) |

Par zemesgabala Ezera ielā 98 daļas

nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 53. un 137. punktu, izskatot garāžu īpašnieku kooperatīvās biedrības “EZERS” 2024. gada 30. aprīļa iesniegumu, zemes nomas līgumu, kas 2008. gada 1. jūlijā noslēgts starp Liepājas pilsētas pašvaldību un garāžu īpašnieku kooperatīvo biedrību “EZERS”, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 2. maija priekšlikumu (sēdes protokols Nr.7) un Liepājas valstspilsētas pašvaldības domes pastāvīgās Attīstības komitejas 2024. gada 16. maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Pagarināt 2008. gada 1. jūlijā noslēgto zemes nomas līgumu ar garāžu īpašnieku kooperatīvo biedrību “EZERS” (reģistrācijas Nr.42103004761; juridiskā adrese: Ezera iela 98, Liepāja) par zemesgabala Liepājā Ezera ielā 98 (kadastra apzīmējums 1700 041 0444) daļas 7197 m2 platībā nomu metāla garāžu uzturēšanai un apsaimniekošanai līdz 2029. gada 30. jūnijam.

2. Pilnvarot Liepājas Nekustamā īpašuma pārvaldes vadītāju parakstīt ar lēmumu saistītos grozījumus zemes nomas līgumā, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

3. Gadījumā, ja garāžu īpašnieku kooperatīvās biedrības “EZERS” vainas dēļ grozījumi 2008. gada 1. jūlijā noslēgtajā zemes nomas līgumā par zemesgabala Ezera ielā 98 daļas nomu netiek noslēgti viena mēneša laikā no lēmuma pieņemšanas dienas, lēmums zaudē spēku un zemesgabala daļa atbrīvojama.

4. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |